பேச்சு:கணம் (கணிதம்) - தமிழ் விக்கிபீடியா (Tamil Wikipedia)

# பேச்சு:கணம் (கணிதம்)

### கட்டற்ற கலைக்களஞ்சியமான விக்கிபீடியாவில் இருந்து.

இலங்கையில் இதை தொடை என்பர். தொடை என்பதை REDIRECT செய்யலாமா?--ஜெ.மயூரேசன் 06:50, 25 ஜூலை 2006 (UTC)

  கட்டாயம் செய்யலாம். கணம் என்ற சொல்கூட வடமொழி போலத் தோன்றுகிறது. அவ்வாறு இருப்பின், இப்பக்கத்தைத் தொடை என்ற தலைப்பிற்கே நகர்த்திவிடலாம். தொடை நல்ல தமிழ்ச்சொல்லாகத் தோன்றுகிறது, யாப்பிலக்கணத்தில் கூட இது ஒரு இலக்கண உறுப்பாக ஆளப்பட்டிருக்கிறது. மேலும், இலங்கையில் வழக்கிலிருக்கிறது என்று நீங்கள் கூறுவதால், தொடை என்பதையே முதன்மைத் தலைப்பாகக் கொண்டு, கணம் என்பதை வழிமாற்றுப் பக்கமாக ஆக்கலாம். பிறர் கருத்துக்களையும் அறிய விரும்புகிறேன். -- Sundar \பேச்சு 07:01, 25 ஜூலை 2006 (UTC)

    தொடுக்கப்படுவது தொடை. தொடுப்பது என்பது ஒன்றன்பின் ஒன்றாக சேர்ப்பது, கோர்ப்பது. மலர் தொடுத்தல். மீனாட்சியம்மன் பிள்ளைத்தமிழிலே 'தொடுக்கும் பழம் பாடல்' என வரக்காணலாம். அதிலே தொடை என்பது அடுக்கும், கோர்க்கும் புகழ்ப்பாடல் என்று பொருள். தொடை என்பது நல்ல சொல் அதனையே ஆளலாம் என்பது என் பரிந்துரையும். அடைபுக்குறிகளுக்குள் கணம் என்னும் சொல்லையும் குறிக்கலாம். நான் முதலில் அடை (அடுக்கப்படுவது அடை) என்று எண்ணினேன், ஆனால் தொடை என்பது இன்னும் சிறந்த சொல் ஏனெனில், தொடுக்கின்ற வரிசையையும் தெளிவாக உணர்த்த வல்லது. தொடையில் நாலாவதாக உள்ள எண் அல்லது உறுப்பு என்பது இயல்பானது. ஏதொன்றையும் ஒன்றன் பின் ஒன்றாகத் தொடுப்பது தொடை.. --C.R.Selvakumar 13:09, 25 ஜூலை 2006 (UTC)செல்வா

      ஒரு சிறு குறிப்பு: கணிதக் கணங்களின் உறுப்புகளில் பொதுவாக வரிசை கிடையாது. வரிசையுடைய கணங்கள் ஒரு உள்வகையைச் சார்ந்தவையே. -- Sundar \பேச்சு 13:21, 25 ஜூலை 2006 (UTC)

  உண்மை. வரிசை என்பது தேவை இல்லை. அது ஒரு உட்பிரிவுதான். தொகை போன்று தொடை (ஆனால் தொடை என்பதில் தொடுக்கப்படுவது என்பது கருத்து, தொகையில் தொகுக்கபடுவது என்பது கருத்து.). தொழுதி போன்ற சொற்கள் வெறும் கூட்டம் (கூடி இருப்பது) என்பதை மட்டும் குறிக்கும். மாடுகள் கட்டி வைத்து இருக்கும் இடத்தை தொழுவம் என்றும் இதனால் அமைவதே. தொழு = கூடு என்னும் பொருளது. பறவைக் கூட்டத்தை தொழுதி என்று அழைப்பர். தொழுதி என்றால் கூட்டம், திரள். தொறு என்றாலும் கூட்டம். ஆனால் கணம் என்னும் சொல் தமிழ்நாட்டில் வழக்கூன்றி இருப்பின், மாற்றுச் சொல் எடுபடுமா என்று அறியேன். --C.R.Selvakumar 15:43, 25 ஜூலை 2006 (UTC)செல்வா

"http://ta.wikipedia.org../../../%E0%AE%95/%E0%AE%A3/%E0%AE%AE/%E0%AE%AA%E0%AF%87%E0%AE%9A%E0%AF%8D%E0%AE%9A%E0%AF%81%7E%E0%AE%95%E0%AE%A3%E0%AE%AE%E0%AF%8D_%28%E0%AE%95%E0%AE%A3%E0%AE%BF%E0%AE%A4%E0%AE%AE%E0%AF%8D%29.html" இலிருந்து மீள்விக்கப்பட்டது

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு